CELEX: 32009D0699
Language: hu
Date: 2009-09-09 00:00:00
Title: 2009/699/EK: A Bizottság határozata ( 2009. szeptember 9. ) a Holland Antillákról behozott cukor tekintetében a 2001/822/EK tanácsi határozatban előírt származási szabályoktól való eltérésről (az értesítés a C(2009) 6739. számú dokumentummal történt)

10.9.2009   
            
            
               HU
            
            
               Az Európai Unió Hivatalos Lapja
            
            
               L 239/55
            
         
      A BIZOTTSÁG HATÁROZATA
   
   (2009. szeptember 9.)
   a Holland Antillákról behozott cukor tekintetében a 2001/822/EK tanácsi határozatban előírt származási szabályoktól való eltérésről
   (az értesítés a C(2009) 6739. számú dokumentummal történt)
   (2009/699/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (1) (tengerentúli társulási határozat) és különösen annak III. melléklete 37. cikkére,
   mivel:
   
               (1)
            
            
               A 2001/822/EK határozat III. melléklete meghatározza a „származó termék” fogalmát és az igazgatási együttműködés módszereit. A melléklet 37. cikke értelmében a származási szabályoktól akkor engedélyezhető eltérés, ha azt az adott országban vagy területen meglévő iparágak fejlődése vagy új iparágak létrehozása indokolja. Ugyanez a cikk az eltérés meghosszabbítására vonatkozó kérelmek elbírálásának szabályait is megállapítja.
            
         
               (2)
            
            
               Hollandia 2002-ben kérte, hogy évi 3 000 tonna nem AKCS-országból származó, Kolumbiából a Holland Antillákra feldolgozás, majd az Európai Közösségbe való kivitel céljából importált cukor vonatkozásában öt évig eltérhessen az irányadó származási szabálytól. A 2003. január 10-i 2003/34/EK bizottsági határozat (2) a kért eltérés engedélyezését megtagadta. Ezt a határozatot az Európai Közösségek Elsőfokú Bírósága 2005. szeptember 22-én megsemmisítette (3). Ezt követően a Bizottság 2006. január 18-án kelt levelében megerősítette, hogy a kérelmet az eredeti tartalommal engedélyezettnek tekinti, így az eltérés 2007. december 31-ig gyakorolható. Ugyanebben a levelében az illetékes hatóságoktól a Bizottság folyamatos tájékoztatást kért az eltérés alapján importált és exportált mennyiségekről.
            
         
               (3)
            
            
               2009. június 2-án Hollandia a Holland Antillák érdekében a 2009. augusztus 7-től2010. december 31-ig terjedő időszakra ismét kérte a 2001/822/EK határozat III. mellékletében előírt származási szabályoktól való eltérés engedélyezését. A Holland Antillák hatóságai 2009. június 22-én kiegészítő információkat szolgáltattak. A kérelem egyrészről a 2002. évi korábbi kérelem tárgyát képező eltérés időbeli hatályának meghosszabbítására, másrészről egy ettől független, új eltérésre vonatkozik. A kérelem mindösszesen évi 7 500 tonna olyan cukorterméket érint, amely harmadik országokból származik, és amelyet a Holland Antillákon a Közösségbe való kivitel céljából feldolgoznak.
            
         
               (4)
            
            
               A kérelem tárgyát képező évi 7 500 tonnából 3 000 tonna tartozik a 2002. évben kért eltérési lehetőség meghosszabbításához, 4 500 tonna pedig az új eltéréshez. A kérelem jóváhagyása mindkét esetben annak engedélyezését jelentené, hogy a harmadik országból származó nyerscukorból a Holland Antillákon ízesítés, színezés, őrlés és egyéb feldolgozási műveletek révén tömbcukrot készítsenek, és ezáltal a kérdéses cukor a tengerentúli országokból és területekről származóvá váljék.
            
         
               (5)
            
            
               A kérelem egyrészt minőségi, másrészt beszerezhetőségi megfontolásokon alapul: a karibi térségben előállított AKCS-cukor nem felel meg a közösségi fogyasztóknak szánt minőségi cukor gyártásához szükséges kritériumoknak, és a kedvezőtlen időjárás miatt folyamatosan hiánycikknek számít. Az AKCS-országok a területükön előállított cukrot egyre gyakrabban közvetlenül exportálják az Amerikai Egyesült Államokba vagy a Közösségbe. A Közösség nem állít elő elegendő mennyiségben nyers nádcukrot, amely pedig a szóban forgó késztermékek előállításához szükséges volna. Ezért indokoltnak tekinthető, hogy a Holland Antillákon a nyerscukrot olyan szomszédos, a Közösséghez nem tartozó harmadik országokból szerezzék be, amelyek nem AKCS-országok és nem tengerentúli országok vagy területek.
            
         
               (6)
            
            
               A kérelem azon részét illetően, amely a 2002. évi kérelem alapján 2007. december 31-ig gyakorolható eltérésnek a 2009. és a 2010. évre való meghosszabbítását kéri évi 3 000 tonna cukortermék vonatkozásában, a 2001/822/EK határozat III. melléklete 37. cikkének (2) bekezdése úgy rendelkezik, hogy az időbeli hatály meghosszabbítására irányuló kérelem esetében is az új eltérésre vonatkozó kérelemre irányadó szabályok alkalmazandók. A meghosszabbítás jóváhagyásának továbbá logikus feltétele, hogy a meghosszabbítási kérelem körülményei szorosan összefüggjenek az eredeti kérelem szerinti eltérés körülményeivel.
            
         
               (7)
            
            
               Az eltérés időbeli hatályának meghosszabbítása egyben azt is magával vonja, hogy a kedvezményezett a kérelmet vagy az érintett eltérés hatályának lejárta előtt, vagy közvetlenül azt követően nyújtja be. Esetünkben azonban a korábbi eltérés hatályának lejárta és a meghosszabbítási kérelem előterjesztése között meglehetősen hosszú idő telt el. A 2002. évi kérelem óta a piaci körülmények is nagymértékben megváltoztak, a meghosszabbítás iránti kérelem mégis a korábbi eltéréssel azonos elemeken alapul. Annak ellenére, hogy a korábbi eltérés kapcsán az illetékes hatóságoknak tájékoztatniuk kellett volna a Bizottságot az eltérés alkalmazásában behozott és kivitt mennyiségekről, a Bizottság a kért tájékoztatást nem kapta meg, és ilyen irányú adatokat a meghosszabbítási kérelem sem tartalmaz. A Bizottságnak e megfontolások miatt nem áll módjában megfelelően értékelni, hogy a kedvezményezettek ténylegesen hogyan használták ki a korábbi eltérést.
            
         
               (8)
            
            
               Mindezekből az következik, hogy a kért meghosszabbítás nincs összhangban a 2002. évben benyújtott korábbi eltérési kérelem meghatározó elemeivel, ezért az eltérést a Bizottságnak nem áll módjában engedélyezni.
            
         
               (9)
            
            
               A 2001/882/EK határozat III. mellékletében előírt származási szabályoktól való új eltérés iránti kérelem, amely a 1701 99 10 és a 1701 91 00 KN-kód alá tartozó termékekre vonatkozik 4 500 tonna erejéig, az említett melléklet 37. cikkének (1) és (7) bekezdése alapján indokolt, különös tekintettel arra, hogy hozzájárul egy meglévő helyi iparág fejlődéséhez, és előnyére válik a helyi foglalkoztatásnak és gazdaságnak. Az eltérés különösen azért fog hozzájárulni a meglévő iparág fejlődéséhez, mert olyan termékekre vonatkozik, amelyek ténylegesen feldolgozási műveletek révén készülnek és amelyek esetében a nyerscukorhoz hozzáadott érték legalább 45 %-a a késztermék értékének.
            
         
               (10)
            
            
               A 2001/822/EK határozat III. mellékletének 6. cikke rendelkezik azokról a határidőkről és mennyiségi korlátokról, amelyek mellett a származási kumuláció ideiglenesen engedélyezhető, és amelyek egyrészről igazodnak a Közösség közös piacszervezésének célkitűzéseihez, másrészről pedig kellő tekintettel vannak a tengerentúli országok és területek gazdasági szereplőinek jogos érdekeire. Az eltérést – bizonyos, a mennyiségekre, a felügyeletre és az időtartamra vonatkozó feltételekkel – a III. melléklet 6. cikkének (4) bekezdésében előírt éves kumulációs határoknak megfelelően, tehát 2009-re legfeljebb 14 000 tonna, 2010-re legfeljebb 7 000 tonna vonatkozásában indokolt engedélyezni. A 2009. évre az eltérést arra a 4 439,024 tonna cukorra indokolt engedélyezni, amelyre a Holland Antillák importengedélyt kapott. A 2010. évre az eltérést arra a cukormennyiségre indokolt engedélyezni, amelyre a Holland Antillák az adott évre vonatkozóan importengedélyt fog kapni. Ennek megfelelően az eltérés ezekkel a feltételekkel sem egyetlen közösségi gazdasági ágazatban, sem meglévő közösségi iparág számára nem fog jelentős károkat okozni.
            
         
               (11)
            
            
               Mivel a kérelmező az eltérés engedélyezését 2009. augusztus 7-tel kezdődő időtartamra kérte, az eltérésnek e naptól indokolt hatályosnak lennie.
            
         
               (12)
            
            
               Az e határozatban előírt intézkedések összhangban vannak a Vámkódex Bizottság véleményével,
            
         ELFOGADTA EZT A HATÁROZATOT:
   1. cikk
   A Bizottság elutasítja Hollandia 2009. június 2-án benyújtott azon kérelmét, amely a Hollandia által 2002. október 4-én a 2001/822/EK határozat rendelkezéseitől való eltérés érdekében benyújtott kérelem alapján a Holland Antillákról behozott cukorra alkalmazandó származási szabályoktól korábban engedélyezett eltérés időbeli hatályának meghosszabbítására vonatkozik.
   2. cikk
   A 2001/822/EK határozat III. mellékletében foglalt rendelkezésektől eltérve a nem származó cukorból előállított, a 1701 99 10 és a 1701 91 00 KN-kód alá tartozó, a Holland Antillákon feldolgozási műveletek révén előállított cukortermékeket a Holland Antillákról származónak kell tekinteni, amenynyiben teljesülnek az e határozat 3., 4. és 5. cikkében meghatározott feltételek.
   3. cikk
   A 2. cikkben előírt eltérés azokra a cukortermékekre alkalmazandó, amelyeket – a 2001/822/EK határozat III. melléklete 6. cikkének (4) bekezdésében a 2009. és a 2010. évre vonatkozóan előírt éves cukorbehozatali kvóták szabta határok között – a 2009. augusztus 7-től2010. december 31-ig terjedő időszakban a Holland Antillákról a Közösségbe behoznak, és amelyekre vonatkozóan a Holland Antillák cukorbehozatali engedélyt kapott.
   4. cikk
   A Holland Antillák vámhatóságai kötelesek megtenni a 2. cikkben meghatározott termékek kivitelének mennyiségi ellenőrzése érdekében szükséges intézkedéseket.
   Ebből a célból a szóban forgó termékekre vonatkozóan kibocsátott valamennyi EUR.1 szállítási bizonyítványon kötelesek utalni erre a határozatra.
   A Holland Antillák illetékes hatóságai kötelesek negyedévenként kimutatást benyújtani a Bizottságnak azokról a mennyiségekről, amelyekre e határozat alapján EUR.1 szállítási bizonyítványt bocsátottak ki, továbbá megadni e bizonyítványok sorszámát.
   5. cikk
   Az e határozat értelmében kibocsátott EUR.1 szállítási bizonyítványok 7. rovatába a következő bejegyzések valamelyikét kell tenni:
   
               —
            
            
               „Derogation — Decision 2009/699/EC”,
            
         
               —
            
            
               „Dérogation — Décision 2009/699/CE”.
            
         6. cikk
   E határozat rendelkezéseit 2009. augusztus 7-től2010. december 31-ig kell alkalmazni.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2009. szeptember 9-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 314., 2001.11.30., 1. o.
   
      (2)  HL L 11., 2003.1.16., 50. o.
   
      (3)  T-101/03. sz. Suproco kontra Bizottság ügy, EBHT 2005, II-3839. o.